open-index/open-wikipedia-markdown huggingface dataset:
The George C. Marshall Space Flight Center

thumb|Letecký pohľad na oblasť MSFC.

**The George C. Marshall Space Flight Center** (skratka **MSFC** ), hovorovo **Marshall Space Flight Center**,  je hlavné stredisko NASA pre výrobu raketových motorov, palivových nádrží, výcviku posádok, navrhovanie a výstavbu Medzinárodnej vesmírnej stanice. Hlavné sídlo strediska sa nachádza v Redstone Arsenal v Huntsville v Alabame.

Stredisko nosí meno na počesť generála George Marshalla. V stredisku sa nachádza tiež jedno z kontrolných stredísk amerických raketoplánov známe pod skratkou **HOSC** (*Huntsville Operations Support Center*). Dopĺňa riadiace stredisko Kennedy Space Center (KSC) na Floride.

Stredisko vzniklo z US Army Ballistic Missile Agency a *Army Ordnance Missile Command* so správnym strediskom v Redstone Arsenal. Prechod z vojenskej správy do civilnej sa uskutočnil počas vlády prezidenta Dwighta D. Eisenhowera, ktorý dňa 1. júla 1960 založil civilnú agentúru NASA. Stredisko sa hneď stalo novým domovom nemeckého raketového konštruktéra Wernhera von Brauna zajatého počas druhej svetovej vojny, ktorý tu pokračoval vo vývoji rakiet pre Američanov.

## Iné projekty

Kategória:NASA
Kategória:Program Space Shuttle
Kadaň (prítok Nitry)

**Kadaň** je vodný tok na Podunajskej nížine, preteká územím okresu Nitra. Je to ľavostranný prítok Nitry, meria 17,8 km a je to tok IV. rádu. Na dolnom toku napája vodnú nádrž Golianovo.

## Prameň
Vyteká z rovnomennej krasovej vyvieračky v obci Štitáre, na južnom okraji pohoria Tribeč v nadmorskej výške približne 242 m n. m.

## Opis toku
Od prameňa tečie sprvu na juhovýchod, podteká štátnu cestu č. 65 a stáča sa na juh. Ďalej preteká cez obce Pohranice, Malý Lapáš a Veľký Lapáš, pod obcou vytvára výrazný oblúk prehnutý na západ a juhovýchodným smerom pokračuje cez Golianovo. Za obcou napája vodnú nádrž Golianovo, z nej vyteká opätovne smerom na juh. Na dolnom toku vytvára ďalší oblúk vypnutý na juh, preteká v blízkosti intravilánu obce Veľký Cetín a následne sa stáča na západ k ústiu do Nitry.

## Geomorfologické celky
*Tribeč, geomorfologický podcelok Zobor
*Podunajská pahorkatina, geomorfologický podcelok Žitavská pahorkatina

## Prítoky
*Ľavostranné: krátky prítok vznikajúci východne od Štitárov, občasný vodný tok spod Vápenníka (531 m n. m.), ďalší krátky prítok vznikajúci východne od Malého Lapáša, Tichý kanál, dva prítoky ústiace do vodnej nádrže Golianovo
*Pravostranné: krátky prítok vznikajúci SSZ od Pusty Jáger a prítok tečúci od obce Malý Cetín

## Ústie
Do Nitry sa vlieva severozápadne od obce Veľký Cetín v nadmorskej výške 130,1 m n. m.

## Obce
*Štitáre 
*Pohranice 
*Malý Lapáš 
*Veľký Lapáš 
*Golianovo 
*Veľký Cetín

## Referencie

Kategória:Potoky na Slovensku
Kategória:Povodie Nitry
Kategória:Vodné toky v Tribeči
Kategória:Vodné toky v Podunajskej pahorkatine
Kategória:Vodné toky v okrese Nitra
Bocegaj

**Bocegaj** je vodný tok na Podunajskej nížine, preteká územím okresov Nitra a Zlaté Moravce. Je to pravostranný prítok Drevenice a meria 11,8 km. Pri obci Kolíňany bola vybudovaná rovnomenná vodná nádrž. Niekedy sa uvádza neštandardizovaný názov *Bocegai*.

*Prameň:* na rozhraní Tribča a Podunajskej pahorkatiny, v lokalite Kamenisté v nadmorskej výške okolo 270 m n. m.

*Smer toku:* prevažne na juhovýchod

*Geomorfologické celky:* Podunajská pahorkatina, podcelok Žitavská pahorkatina

*Prítoky:* len krátke prevažne občasné prítoky na hornom toku

*Ústie:* do Drevenice južne od obce Beladice (pri osade Perov) v nadmorskej výške 157,1 m n. m.

*Obce:* okrajom obcí Žirany, Kolíňany a osady Bratské (predtým Baratsko)

## Referencie

Kategória:Potoky na Slovensku
Kategória:Povodie Žitavy
Kategória:Vodné toky v okrese Nitra
Kategória:Vodné toky v okrese Zlaté Moravce
Čerešňový potok

**Čerešňový potok** môže byť:

*prítok Klenovskej Rimavy, pozri Čerešňový potok (prítok Klenovskej Rimavy)
*prítok Žitavy, pozri Čerešňový potok (prítok Žitavy)
Čerešňový potok (prítok Žitavy)

**Čerešňový potok** je vodný tok na Podunajskej nížine, preteká územím okresov Zlaté Moravce a Nitra. Je to pravostranný prítok Žitavy a má dĺžku 24 km. Na strednom toku napája vodnú nádrž Velčice, na dolnom vodnú nádrž Slepčany. Medzi obcami Velčice a Sľažany meandruje.

*Prameň:* v pohorí Tribeč na južných svahoch Mišovho vrchu (722,6 m n. m.) v nadmorskej výške okolo 620 m n. m.

*Smer toku:* prevažne severojužný, na strednom toku viac na juhojuhovýchod

*Geomorfologické celky:* 1.Tribeč, podcelok Veľký Tribeč, časť Zlatnianske predhorie, 2.Podunajská pahorkatina, podcelok Žitavská pahorkatina, časť Žitavská niva

*Prítoky:* sprava spod Medvedieho vrchu (719,4 m n. m.), spod Malého Tribča (769,4 m n. m.), spod Veľkého Tribča (829,6 m n. m.), Velčický potok, zľava prítok spod Čierneho hradu (573,1 m n. m.) a Sľažiansky potok

*Ústie:* do Žitavy v priestore Žitavskej nivy pri obci Nová Ves nad Žitavou v nadmorskej výške okolo 150 m n. m.

*Obce:* osada Kľačany, Velčice, Sľažany, Choča, okrajom obcí Slepčany a Nová Ves nad Žitavou

## Referencie

Kategória:Potoky na Slovensku
Kategória:Povodie Žitavy
Kategória:Vodné toky v Tribeči
Kategória:Vodné toky v Podunajskej pahorkatine
Kategória:Vodné toky v okrese Zlaté Moravce
Kategória:Vodné toky v okrese Nitra
Kategória:Velčice (okres Zlaté Moravce)
Kategória:Sľažany
Kategória:Choča
Kategória:Tesárske Mlyňany
Kategória:Vieska nad Žitavou
Kategória:Slepčany
Kategória:Nová Ves nad Žitavou
Frenulotómia

**Frenulotómia** je chirurgické odstránenie uzdičky () penisu pri obriezke alebo aj samostatne.
[thumb|right|Frenulotómia

Kategória:Urológia
Kategória:Choroby močovej a pohlavnej sústavy
Kategória:Choroby
Kľačany (rozlišovacia stránka)

**Kľačany** môžu byť:

* obec v okrese Hlohovec, pozri Kľačany
* časť obce
** Urmince, pozri Kľačany (Urmince)
** Trnavá Hora, pozri Kľačany (Trnavá Hora)
* osada
** v pohorí Tribeč pri obci Velčice, pozri Kľačany (Velčice)
** pri obci Čerenčany, pozri Kľačany (Čerenčany)
* skrátený názov obce
** Čierne Kľačany
** Hronské Kľačany
** Kapušianske Kľačany 
** Liptovské Kľačany
** Slovenské Kľačany
** Turčianske Kľačany
* skrátený názov časti obce Fiľakovské Kováče, pozri Fiľakovské Kľačany
Stránka (prítok Žitavy)

**Stránka** (staršie aj **Stráňka**) je vodný tok na Podunajskej nížine, preteká územím okresu Zlaté Moravce. Je to pravostranný prítok Pelúska a meria 16,5 km. Pod obcou Zlatno napája dva malé rybníky, ďalšiu vodnú nádrž napája pod obcou Mankovce. Následne preteká územím s výraznou eróznou činnosťou zrážkovej vody, ktorá najmä na pravom brehu vytvorila početné výmole. 

*Prameň:* v pohorí Tribeč na juhozápadných svahoch Javorového vrchu (730,6 m n. m.) v nadmorskej výške okolo 560 m n. m.

*Smer toku:* na hornom toku na juhojuhovýchod, pod obcou Zlatno sa stáča viac na juh, na dolnom toku opäť na juhojuhovýchod

*Geomorfologické celky:* 1.Tribeč, podcelok Veľký Tribeč, časť Zlatnianske predhorie, 2.Podunajská pahorkatina, podcelok Žitavská pahorkatina, časť Žitavská niva

*Prítoky:* sprava Hradský potok, zľava Zorkov potok

*Ústie:* do Pelúska severovýchodne od obce Tesáre nad Žitavou, v priestore Žitavskej nivy v nadmorskej výške okolo 169 m n. m.

*Obce:* Zlatno a Mankovce

## Referencie

Kategória:Potoky na Slovensku
Kategória:Povodie Žitavy
Kategória:Vodné toky v okrese Zlaté Moravce
Frunze

**Frunze** môže byť:

* Michail Vasilievič Frunze (1885 – 1925), sovietsky boľševický veliteľ
* v rokoch 1926 – 1991 názov kirgizského hlavného mesta Biškek
* mesto v Tadžikistane, pozri Frunze (Tadžikistan)
* dedina v Kazachstane, pozri Frunze (Kazachstan)
* predošlý názov azerbajdžanskej obce Hacırüstəmli
* predošlý názov kirgizského sídla Kadamžaj
* názov viacerých sídiel v Rusku
* do roku 1992 názov ruského bojového krížnika Admiral Lazarev
UNIMARC

**UNIMARC** je bibliografický výmenný formát, slúžiaci na výmenu bibliografických záznamov medzi knižnicami, medzi ich automatizovanými knižničnými informačnými systémami. Je to MARC formát a predpona UNI mala znamenať univerzálny formát. Formát bol vyvinutý pod záštitou Európskej únie a bol dlhodobo presadzovaný v Európe, aj na Slovensku. Formát sa však v konečnom dôsledku neosvedčil a postupne sa od neho odstupuje a prechádza sa na formát MARC 21. 

Kategória:Knižničná a informačná veda
MARC 21

**MARC 21** je bibliografický výmenný formát. Je to nasledovník formátu USMARC. Číslica 21 má predstavovať skutočnosť, že je to bibliografický formát pre 21. storočie. Formát vyvinuli Američania spolu s Kanaďanmi a Angličanmi, základ formátu však vychádza z USMARCu. MARC 21 sa stal oficiálne odporúčaným formátom aj na Slovensku, výhľadovo by ho mali všetky na Slovensku používané AKIS  podporovať.

Kategória:Knižničná a informačná veda
Automatizovaný knižničný informačný systém

**Automatizovaný knižničný informačný systém** (AKIS) je každý systém, ktorý automatizuje niektoré knižničné procesy.

## Generácie AKIS
### 1. generácia
Systémy prvej generácie automatizovali čiastkové procesy knižničnej práce, väčšinou iba služby, ak boli automatizované viaceré procesy, tak tieto neboli navzájom prepojené alebo boli prepojené iba sprostredkovane.

### 2. generácia
Komplexné knižničné informačné systémy, automatizujúce všetky alebo aspoň väčšinu knižničných procesov. Systémy sú väčšinou modulárne a moduly navzájom nadväzujú na seba a majú spoločné dáta.

### 3. generácia
Systémy tretej generácie majú všetky atribúty predchádzajúcej generácie, navyše sú však vzájomne prepojené databázy viacerých knižníc, v ideálnom prípade všetkých knižníc danej oblasti. V takom prípade stačí, ak dokument skatalogizuje jedna knižnica a ostatné knižnice záznam iba použijú a doplnia o svoje špecifické údaje. Pokusom o implementáciu systému 3. generácie na Slovensku je projekt KIS3G – knižničný informačný systém 3. generácie.

## AKIS na Slovensku
*Aleph
*CLAVIUS
* DAWINCI
*ISIS – rôzne knižničné nadstavby nad základným databázovým systémom 
*KiS MaSK - systém pre malé a stredné knižnice 
*KABIS
*LIBRIS
*PARIS
*Rapid Library
*Smartlib
*Tinlib
*Tritius
*VERBIS – knižničný systém firmy KP-SYS
*Virtua
*VTLS

Kategória:Knižničné informačné systémy
Akt

**Akt** môže byť:
*všeobecne: 
**úkon, čin
**ceremónia; slávnosť
*v práve: 
**právny akt
**právne konanie, právny proces a podobne, pozri akt (právne konanie)
**neoverené písomné svedectvo o právnych konaniach (konaniach v zmysle správania), pozri akt (písomné svedectvo)
*vo filozofii a špeciálnych vedách: pozri akt (filozofia)
*v umení: fotografia alebo výtvarné dielo zobrazujúce nahý model, pozri akt (umenie)
*v divadle: dejstvo divadelnej hry, pozri dejstvo
*v cirkuse: vystúpenie, číslo
*spis, listina ako súčasť skupiny spolupatriacich spisov, listín, pozri akty

**AKT** môže byť:
*v chémii: proteínkináza B
*skratka: "Afrika, Karibik, Tichomorie" resp. presnejšie Skupina afrických, karibských a tichomorských štátov

## Pozri aj
*Akty X (americký seriál z 90. rokov 20. storočia)
*pohlavný akt
Bronx

**Bronx** je najsevernejšia štvrť mesta New York v Spojených štátoch. Je pomenovaný podľa švédsko-holandského kapitána menom Jonas Bronck. Bronx je jediná časť mesta New York, ktorá celá leží na súši.

Bronx bol preslávený najmä v 60. rokoch 20. storočia ako najbrutálnejšia časť New Yorku.


Kategória:Mestské časti New Yorku
Magister

**Magister** môže byť:
* akademická hodnosť/titul, pozri Magister (akademická hodnosť)
* v stredoveku: vysoká hodnosť na kráľovskom dvore, pozri magister (kráľovský dvor)
* v cirkvi:
** rehoľník, ktorý má na starosti kláštorný dorast, novicov, pozri magister (rehoľník)
** teológ pri pápežskej kúrii, pozri magister (teológ)
*bridžová konvencia: otázka na trojkartovú podporu v drahej farbe, pozri Magister (bridž)

## Pozri aj
* magister equitum, starorímska hodnosť
* magister militum, starorímska hodnosť
Queens

**Queens** je najväčšia štvrť amerického mesta New York a druhou najľudnatejšou z celkovo piatich štvrtí. Na jej území sú dve letiská – La Guardia v časti Flushing a Medzinárodné letisko J. F. Kennedyho (JFK).

Mestská časť Queens je zhodná s Queens County, čo je etnicky najrôznorodejší okres v Spojených štátoch. V roku 2000 tu tvorili emigranti 46 percent obyvateľstva. Predpokladá sa, že v roku 2010 tu bude väčšina obyvateľstva narodená v zahraničí. S počtom obyvateľov 2,2 milióna je to druhá najľudnatejšia mestská časť New Yorku a desiaty najľudnatejší okres v Spojených štátoch.

Queens bol založený v roku 1683 ako jeden z pôvodných 12 okresov New Yorku a bol nazvaný po manželke vtedajšieho kráľa, Kataríny z Braganzy, manželke Karola II. Táto mestská časť sa často považuje za jednu z viac prímestských časti New Yorku. Miestne časti vo východnom Queens sa podobajú na okolité predmestia v západnom Nassau County. V západných a centrálnych častiach má však Queens mestský charakter a niekoľko centrálnych obchodných štvrtí. Long Island je miestom, kde sa nachádza Citigroup Center, najvyšší mrakodrap v New Yorku mimo Manhattanu.


Kategória:Mestské časti New Yorku
Staten Island

**Staten Island** je jeden z piatich obvodov amerického mesta New York. Územne sa zhoduje s okresom Richmond. V roku 2006 mal 477 377 obyvateľov a v roku 2005 tvorili 51,4% obyvateľov ženy. 

## Geografia
Okrem hlavného ostrova (**Staten Island**) k obvodu/okresu patria aj menšie:
* The Isle of Meadow
* Pralls Island
* Shooters Island (časť patrí New Jersey)
* Swinburne Island
* Hoffman Island 

Susedí s okresmi:
* New York, New York (Manhattan) – severnovýchodne
* Hudson, New Jersey – severne
* Union, New Jersey – západne
* Middlesex, New Jersey – západne
* Kings, New York (Brooklyn) – východne, severovýchodne
* Queens, New York - východne
* Monmouth, New Jersey – južne

## Externé odkazy
* Štatistický úrad, dáta za okres Staten Island/Richmond 


Kategória:Mestské časti New Yorku
Kategória:Ostrovy USA
Look What the Cat Dragged In

**Look What the Cat Dragged In** je debutový album americkej glam metalovej skupiny Poison. Vyšiel 2. augusta 1986.
## Zoznam skladieb
# Cry Tough 
# I Want Action 
# I Won´t Forget You 
# Play Dirty 
# Look What The Cat Dragged In 
# Talk Dirty To Me 
# Want Some,Need Some 
# Blame It On You 
# 1 Bad Boy 
# Let Me Go To The Show

Kategória:Hudobné albumy z 1986
Kategória:Debutové albumy
Kategória:Albumy skupiny Poison
Eukleides

**Eukleides** alebo **Eukleidés** (*Eukleides*, iný prepis: *Eukleidés*) môže byť:
* syn tyrana Hippokrata (5. stor. pred Kr.), pozri Eukleides z Gely 
* grécky filozof z prelomu 5. a 4. stor. pred Kr., pozri Eukleides z Megary 
* grécky matematik v 4.stor. pred Kr., pozri Eukleides z Alexandrie
* olympijský víťaz v roku 448 pred Kr.,  pozri Eukleides (olympionik)
* archón Atén v rokoch 403-402 pred Kr., pozri Eukleides z Atén
The Serpent’s Egg

***The Serpent’s Egg*** je štvrtý album nahratý duom Dead Can Dance , Lisou Gerrard a Brendanom Perrym. Bol vydaný v roku 1988. Obsahuje skladbu „The Host of the Seraphim“, ktorá bola neskôr použitá vo filme **, konkrétne k pasáži nazvanej *Calcutta Foragers/Homeless* .

Väčšina skladieb bola nahraná vo viacposchodovom bytovom dome v londýnskej oblasti *Isle of Dogs*.

*„…v mnohých leteckých záberoch Zeme, keď sa pozrieš, je to ako obrovský organizmus – makrokozmos – môžeš vidieť prirodzenosť sily života, voda, cestuje v kľukatej ceste.“* Brendan Perry povedal o názve albumu: *„Mal som víziu hadieho objatia okolo vajca: Zeme. Znova, ponorili sme sa do ranej periódy európskej hudby. Trubadúrom, trubadúrskej hudbe sa darilo po renesanciu. Romantické prvky sa vytratili.“*

## Zoznam skladieb
# „The Host of Seraphim“ – 6:18
# „Orbis de Ignis“ – 1:35
# „Severance“ – 3:22
# „The Writing on My Father’s Hand“ – 3:50
# „In the Kingdom of the Blind the One-eyed Are Kings“ – 4:12
# „Chant of the Paladin“ – 3:48
# „Song of Sophia“ – 1:24
# „Echolalia“ – 1:17
# „Mother Tongue“ – 5:16
# „Ullyses“ – 5:09

## Tvorcovia
* Lisa Gerrard – vokály
* Brendan Perry – vokály, hurdy-gurdy
* David Navarro Sust – vokály
* Alison Harling – husle
* Rebecca Jackson – husle
* Sarah Buckley – viola
* Andrew Beesley – viola
* Tony Gamage – violončelo
** skladby 3, 4, 5, 6, 8 a 9 – produkcia Dead Can Dance
** skladby 1, 2, 7 a 10 – produkcia Dead Can Dance a John A. Rivers

## Referencie


Kategória:Hudobné albumy z 1988
Kategória:Albumy Dead Can Dance
Eye of the Hunter

***Eye of the Hunter*** je prvý sólový album Brendana Perryho, vydaný 12. októbra 1999 vo vydavateľstve 4AD.

Album bol nahratý v kostolíku Quivvy Church v Írsku, podobne ako albumy  Dead Can Dance od albumu *[[Aion]]*. Všetky skladby okrem „I Must Have Been Blind“ sú napísane Brendanom, autorom tejto skladby je Tim Buckley. Skladba „Saturday's Child“ je jediná, ktorá nie je celá naspievaná Brendanom Perrym, vokál v pozadí spieva Michael Brunnock. Brendan Perry je tiež autorom obalu. Skladba „Sloth“ sa v upravenej verzii nachádza tiež na box-sete *[[Dead Can Dance (1981-1998)]]* z roku 2001. Vyšiel na nosičoch LP a CD. V roku 2023 vyšla reedícia (2×CD, 2×LP, digitálne).

## Charakteristika albumu
Na rozdiel od tvorby Dead Can Dance, na svojej sólovej nahrávke nevyužíva tzv. glosolalia, (vokály v starých, zaniknutých jazykoch).Album je značne minimalistický a je to zreteľný odklon od nahrávok Dead Can Dance.Brendan Perry o ňom povedal: *Ľudia sú osoby s rozmanitými povahami, ktoré sa stále vyvíjajú. Táto nahrávka hovorí o  rozličných aspektoch mojej osobnosti.*Vydavateľstvo 4AD píše: *Eye of the Hunter má veľmi osobné [[pieseň|piesne]], ktoré objavujú tému straty - v [[život]]e a láske - ale nezbavujú nádeje. „Saturday's Child“, ktorá otvára nahrávku, uštipačne popisuje meniaci sa vzťah medzi Brendanom a jeho otcom ako každý postupne starol. „Sloth“ pojednáva o stratenom čase kvôli hnevu, návyku a ľahostajnosti, brániacej nám dosiahnuť náš pravý potenciál. „The Captive Heart“ hovorí o pokuse udržať si lásku nad vodou na dlhý čas. [[coververzia|Cover]] od Tima Buckley-ho „I Must Have Been Blind“ sa predstavuje ako jedna z extravagantnejších skladieb - svojim aranžmánom, s navrstvenou pedal steel podporujúcou Brendanov vzletný vokál.* Emocionálny vrchol je skľučujúca, autobiografická „Voyage of Bran“.A tiež píše: *Perryho sýty hlas, orchestrálno-folkové aranžmány skladieb a zádumčivé názvy znamenajú, že dôstojný Eye of the Hunter evokuje niektoré Scottove Walkererove temné, väčšinou barokové prvky.*

## Skladby
# „Saturday's Child“ – 4:30
# „Voyage of Bran“ – 5:32
# „Medusa“ – 6:09
# „Sloth“ – 3:32
# „I Must Have Been Blind“ – 5:07
# „The Capitive Heart“ – 4:00
# „Death Will Be My Bride“ – 5:46
# „Archangel“ – 7:34

## Tvorcovia
* Brendan Perry – spev, 12 strunová gitara, elektrická gitara, mandolína, klávesy
* Glen Garrett – basová gitara, kontrabas
* Liam Bradley – bicie
* Martin Quinn – pedal steel guitar
* Michael Brunnock – vokály v „Saturday's Child“

## Referencie

## Externé odkazy
* recenzia 

Kategória:Hudobné albumy z 1999
Kategória:Albumy Brendana Perryho
Kategória:Debutové albumy
Wayne (New Jersey)

**Wayne** je mesto v Passaic County v štáte New Jersey v Spojených štátoch. V roku 2010 tu žilo vyše 54 000 obyvateľov a jeho rozloha je .

## Referencie


Kategória:Mestá v New Jersey
Kategória:Metropolitná oblasť New York
Wayne

**Wayne** môže byť:
*sídlo alebo administratívna jednotka v USA:
**Wayne (Maine)
**Wayne (Michigan)
**Wayne (Nebraska) (sídlo školy Wayne State College)
**Wayne (New Jersey)
**Wayne (New York)
**Wayne (Ohio)
**Wayne (Pensylvánia)
**Wayne (Wisconsin)
**Wayne (Západná Virgínia)
**Wayne County (Indiana)
**Wayne County (Michigan) (sídlo Wayne State University)
**Wayne County (New York)
**Wayne County (Utah)
**Wayne Township (Pensylvánia)
*americký výrobca školských autobusov, pozri Wayne Corporation 
*časté anglické krstné meno alebo priezvisko; príklady priezvisk:
**Anthony Wayne, americký generál
**John Wayne, americký herec
**Elsie Wayneová, kanadská politička
*teliatko amerického prezidenta Williama H. Tafta, pozri Pauline Wayne
*fiktívne postavy:
**Bruce Wayne, ozajstné meno Batmana
**hlavná postava z filmu Waynov svet

## Pozri aj
*Fort Wayne (Indiana)
Newark (New Jersey)

**Newark** je najväčšie mesto v štáte New Jersey v Spojených štátoch. V roku 2004 tu žilo viac ako 280 000 obyvateľov.

Nachádza sa asi  západne od Manhattanu a  severne od Staten Islandu. V meste sa nachádza Newark Liberty International Airport, čo je hlavné letisko metropolitnej oblasti New Yorku.

## Štvrte
Newark je druhé najrozmanitejšie mesto po Jersey City v štáte New Jersey. Jednotlivé štvrte obývajú rôzni ľudia, vrátane Afroameričanov, Portoričanov, Talianov, Španielov, Židov, Západoafričanov a rôznych latinskoamerických etník, ako napríklad Brazílčanov, Ekvádročanov a Haiťanov. Newark má najväčšiu portugalskú populáciu zo všetkých amerických miest.

## Osobnosti mesta
* Aaron Burr (* 1756 – † 1836), právnik a politik
* John W. Campbell (* 1910 – † 1971), spisovateľ sci-fi
* Leslie Fiedler (* 1917 – † 2003), literárny kritik
* Harold Garfinkel (* 1917 – † 2011), sociológ
* Eva Marie Saintová (* 1924), herečka
* Sarah Vaughanová (* 1924 – † 1990), jazzová speváčka
* Peter Eisenman (* 1932), architekt
* Philip Roth (* 1933), spisovateľ
* Wayne Shorter (* 1933), jazzový saxofonista a skladateľ
* Amiri Baraka (* 1934 – † 2014), spisovateľ, básnik, dramatik a pedagóg
* Brian De Palma (* 1940), filmový režisér
* Paul Simon (* 1941), spevák a skladateľ
* Joe Pesci (* 1943), herec, komik a hudobník
* Paul Auster (* 1947), spisovateľ, prekladateľ, básnik, editor, scenárista a filmový režisér
* Gloria Gaynor (* 1949), speváčka
* Ray Liotta (* 1954), herec
* Whitney Houston (* 1963 – † 2012),  speváčka, herečka, textárka a producentka
* Queen Latifah (* 1970), speváčka a herečka
* Shaquille O’Neal (* 1972), basketbalista

## Partnerské mestá
Newark má 15 partnerských miest:

## Referencie


## Externé odkazy
* Oficiálna stránka 


Kategória:Mestá v New Jersey
Kategória:Metropolitná oblasť New York
Pelúsok

**Pelúsok** je potok v okrese Zlaté Moravce. Je to pravostranný prítok Žitavy s dĺžkou 14 km. 

Pramení v pohorí Tribeč, v podcelku Veľký Tribeč, v nadmorskej výške približne 470 m n. m. Tečie prevažne severojužným smerom cez Zlatnianske predhorie územím zubrej obory. Ďalej vstupuje do Podunajskej pahorkatiny, podcelku Žitavská pahorkatina, tečie v blízkosti obce Lovce a napája malú vodnú nádrž. Pokračuje cez obec Hosťovce, zľava priberá Bolkov potok (205,5 m n. m.) a napája malý rybník. Potom preteká cez Martin nad Žitavou, stáča sa juhojuhovýchodným smerom a podteká železničnú trať Leopoldov – Kozárovce. Napokon sa stáča na juhovýchod, podteká aj železničnú trať Nové Zámky – Zlaté Moravce a severovýchodne od obce Tesáre nad Žitavou sa v nadmorskej výške cca 167 m n. m. vlieva do Žitavy.

## Referencie

Kategória:Potoky na Slovensku
Kategória:Povodie Žitavy
Kategória:Vodné toky v okrese Zlaté Moravce
Hosťovský potok

**Hosťovský potok** je potok na Podunajskej nížine, v okrese Nitra. Je to pravostranný prítok Žitavy a meria 13 km. 

Pramení v Žitavskej pahorkatine, na južnom úpätí Kolíňanského vrchu (355,8 m n. m.) v nadmorskej výške okolo 195 m n. m. na území obce Hosťová. Preteká obcou a pokračuje juhovýchodným smerom, sprava priberá Obdokovský potok, zľava Čeľadický potok a Világoš a tečie okrajom obce Veľké Chyndice. Na dolnom toku napája vodnú nádrž Vráble, do ktorej sprava ústi Babindolský potok. Následne preteká okrajom mesta Vráble a na jeho území sa v nadmorskej výške okolo  vlieva do Žitavy.

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Žitavská pahorkatina
* Žitavská niva

Kategória:Potoky na Slovensku
Kategória:Povodie Žitavy
Kategória:Vodné toky v okrese Nitra
Trenton (New Jersey)

**Trenton** je hlavné mesto amerického štátu New Jersey. Má okolo 85&nbsp;000&nbsp;obyvateľov a rozlohu .

## Osobnosti mesta
* Judith Lightová, (* 1949), herečka
*Roxanne Hartová (* 1952), herečka

## Pozri aj
* Hlavné mestá štátov USA

## Iné projekty

## Referencie


Kategória:Hlavné mestá štátov USA
Kategória:Mestá v New Jersey
Kategória:Metropolitná oblasť New York
Winnemucca

**Winnemucca** je mesto v americkom štáte Nevada a sídlo Humboldt County. Má 7 174 obyvateľov (2000) a rozlohu . Mestom preteká rieka Humboldt River.

Mesto preslávil americký spisovateľ C. D. Payne, ktorého tam zasadil dej románu *Revoltingly Young* a rovnako Armistead Maupin s románom *More Tales of the City*.

## Referencie

## Iné projekty

Kategória:Mestá v Nevade
Dršňa

**Dršňa** je vodný tok v pohorí Tribeč a v Podunajskej pahorkatine na území okresu Topoľčany a Partizánske. Je to ľavostranný prítok rieky Nitry s dĺžkou približne 14 km a je tokom IV. rádu. V hornej časti preteká cez Chránenú krajinnú oblasť Ponitrie.

## Priebeh toku
Potok pramení v strednej časti pohoria Tribeč, v geomorfologickom podcelku Veľký Tribeč a jeho časti Vysoký Tribeč, na západných svahoch Javorového vrchu (), v nadmorskej výške približne  Od prameňa v lokalite Stráň v závere doliny tečie prevažne severozápadným smerom, popod Brloh (). Priberá niekoľko menších prítokov a prechádza do časti Hornonitrianske predhorie. Následne priberá významný ľavostranný potok z Babej doliny a pravostranný spod Ostrej hôrky. Stáča sa na sever a pod Táborom () priberá významný pravostranný prítok spod Javorového vrchu (). Oblúkom sa stáča severozápadným smerom k obci Krnča, kde opúšťa pohorie Tribeč i Chránenú krajinnú oblasť Ponitrie. Istý čas tvorí hranicu Podunajskej pahorkatiny, jej podcelku Nitrianska pahorkatina a časti Tribečské podhorie a intravilánom obce pokračuje na severozápad. Križuje cestu II/593 a veľkým oblúkom sa stáča až na juhozápad, prechádzajúc do podcelku Nitrianska niva a jej časti Stredonitrianska niva. Východne od Topoľčian v oblasti Solčianske lúky priberá ľavostranný prítok od Dubovice a potok Pápek a pokračuje cez Hliníky. Západne od obce Solčany priberá svoj najvýznamnejší, ľavostranný Lázkový potok a krátko nato sa v nadmorskej výške približne  vlieva ako ľavostranný prítok do rieky Nitry. Potok patrí do širšieho povodia rieky Váh.

Potok pramení a na hornom toku vedie katastrálnym územím obce Krnča, následne preteká katastrom Bošian v okrese Partizánske v Trenčianskom kraji a opätovne sa vracia do okresu Topoľčany v Nitrianskom kraji. Tu pokračuje územím obce Práznovce, mesta Topoľčany a obce Solčany. 

## Referencie

## Pozri aj
* Zoznam vodných tokov v povodí Nitry
* Tribeč, Veľký Tribeč (geomorfologický podcelok), Vysoký Tribeč, Hornonitrianske predhorie
* Podunajská pahorkatina, Nitrianska niva, Stredonitrianska niva

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Tribeči
Kategória:Povodie Nitry
Kategória:Vodné toky v okrese Topoľčany
Kategória:Vodné toky v okrese Partizánske
Kategória:Solčany 
Kategória:Krnča
Kategória:Bošany
Kategória:Práznovce
Kategória:Topoľčany
Hostiansky potok

**Hostiansky potok** – od sútoku s Levešom v Topoľčiankach tiež **Zlatnianka** alebo **Zlatňanka** – je vodný tok na Podunajskej nížine, preteká územím okresov Žarnovica (iba krátky úsek) a Zlaté Moravce. Je to významný pravostranný prítok Žitavy a meria 24,5 km. Na hornom toku napája malú vodnú nádrž a následne preteká Hlbokou dolinou, ktorá je súčasťou územia Topoľčianskej zvernice. Na dolnom toku nevýrazne meandruje.

*Prameň:* v pohorí Tribeč, v podcelku Rázdiel a časti Veľkopoľská vrchovina, v nadmorskej výške okolo 560 m n. m., západne od osady Penhýbel

*Smer toku:* prevažne na juhojuhozápad

*Geomorfologické celky:* 1. Tribeč, podcelok Rázdiel, časť Veľkopoľská vrchovina a Skýcovská vrchovina, 2. Podunajská pahorkatina, podcelok Žitavská pahorkatina a Žitavská niva. Na strednom toku tvorí krátku hranicu medzi Tribčom na severozápade a Pohronským Inovcom (podcelok Lehotská planina) na juhovýchode.

*Prítoky:* Blažkov potok (P), Brezový potok (Ľ), Chudý potok (P), Modošský potok (Ľ), Lazinky (P), Košiarny potok (P), Jarky (P)

*Ústie:* do Žitavy na okraji mesta Zlaté Moravce v nadmorskej výške okolo 167 m n. m.

*Obce:* Machulince, Jedľové Kostoľany, Hostie, Topoľčianky, Skýcov, Malá Lehota, Veľké Pole a mesto Zlaté Moravce

## Referencie

Kategória:Potoky na Slovensku
Kategória:Povodie Žitavy
Kategória:Vodné toky v okrese Zlaté Moravce
Kategória:Vodné toky v okrese Žarnovica
Kategória:Vodné toky v Tribeči
Kategória:Vodné toky v Podunajskej pahorkatine
Drahožica

**Drahožica** je potok na hornej Nitre, preteká územím okresov Zlaté Moravce a Partizánske. Je to ľavostranný prítok Nitry, má dĺžku 13,2 km a je tokom IV. rádu. Na hornom toku preteká územím topoľčianskej zvernice a vytvára Drahožickú dolinu. Pri osade Pôždol napája vodnú nádrž Veľké Uherce. Niekedy sa označuje ako *Uherecký potok*.

*Prameň:* v pohorí Tribeč, v podcelku Rázdiel, na juhozápadnom úpätí Veľkej Ostrej (745,4 m n. m.) v nadmorskej výške cca 560 m n. m.

*Smer toku:* prevažne na sever, len medzi osadou Pôždol a sútokom s Drndavou na severozápad

*Geomorfologické celky:* 1. Tribeč, podcelok Rázdiel, oddeľuje časti Veľkopoľská vrchovina na východe a Skýcovská vrchovina na západe, 2. Hornonitrianska kotlina, podcelok Oslianska kotlina

*Prítoky:* sprava z oblasti Uhliska, z Trstenej doliny, Pažitský potok, zľava prítok (417,2 m n. m.) spod Rázdiela (686,9 m n. m.), z oblasti Večerovej a potok Drndava

*Ústie:* do Nitry pri obci Malé Kršteňany v nadmorskej výške približne 197 m n. m.

*Obce:* osada Drahožická huta, Veľké Uherce, Pažiť (okrajom)

## Referencie

## Zdroj
* Drahožica na mape

Kategória:Potoky na Slovensku
Kategória:Povodie Nitry
Kategória:Vodné toky v Tribeči
Kategória:Vodné toky v Hornonitrianskej kotline
Kategória:Vodné toky v okrese Zlaté Moravce
Kategória:Vodné toky v okrese Partizánske
Kategória:Skýcov
Kategória:Veľký Klíž
Kategória:Veľké Uherce
Kategória:Pažiť (okres Partizánske)
Kategória:Malé Kršteňany
Reno (Nevada)

**Reno** je mesto v štáte Nevada v Spojených štátoch. Má rozlohu . Je to 3. najväčšie mesto Nevady po Las Vegas. Leží na západe krajiny, severne od hlavného mesta Carson City.

## Referencie

## Iné projekty

## Externé odkazy
* Oficiálna stránka mesta  

Kategória:Mestá v Nevade
Jabloňovka

**Jabloňovka** je potok pretekajúci územím okresov Banská Štiavnica a Levice. Je to významný ľavostranný prítok Sikenice, má dĺžku 20,5 km a je tokom V. rádu. Na dolnom toku napája vodnú nádrž Lipovina.

*Prameň:* v Štiavnických vrchoch, v podcelku Sitnianska vrchovina, na severozápadnom úpätí Sitna (1 009,2 m n. m.) v nadmorskej výške okolo 790 m n. m.

*Smer toku:* na hornom toku na juhozápad, potom tečie viac-menej severojužným smerom, na dolnom toku sa stáča opäť na juhozápad

*Geomorfologické celky:* 1.Štiavnické vrchy, podcelok Sitnianska vrchovina, 2.Podunajská pahorkatina, podcelok Ipeľská pahorkatina

*Prítoky:* sprava dva prítoky z južného úpätia Haviarskeho vrchu (746,7 m n. m.), Dekýšsky potok, zľava Počúvadliansky potok, prítok (271,5 m n. m.) spod Kalnej (575,0 m n. m.) a spod Dvoch vrchov (441,4 m n. m.)

*Ústie:* do Sikenice na okraji obce Bátovce v nadmorskej výške okolo 221 m n. m.

*Obce:* Jabloňovce, Pečenice a Bátovce

## Referencie

Kategória:Potoky na Slovensku
Kategória:Povodie Sikenice
Kategória:Vodné toky v okrese Levice
Kategória:Vodné toky v okrese Banská Štiavnica
Kategória:Vodné toky v Štiavnických vrchoch
Kategória:Vodné toky v Ipeľskej pahorkatine
Devičiansky potok

**Devičiansky potok** je názov dvoch vodných tokov na Slovensku:

* buď prítoku Sikenice v okrese Levice, pozri Devičiansky potok (prítok Sikenice)
* alebo prítoku Krupinice v okrese Krupina, pozri Devičiansky potok (prítok Krupinice)
Reno

**Reno** môže byť:
*sídlo v USA:
**Reno (Nevada)
**Reno (Pensylvánia)
**Reno (Lamar County, Texas)
**Reno (Parker County, Texas)
*rieka v Taliansku, pozri Reno (rieka)
*osoba:
**Jean Reno, francúzsky herec
**Kelly Reno, bývalý americký filmový herec
**Janet Reno, bývalý „attorney general“ USA
**Marcus Reno, americký dôstojník, účastník bitky pri Little Big Horn
**pódiové meno profesionálneho wrestlera menom Rick Cornell
**postava v románe Red Harvest
**postava vo videohre Final Fantasy VII
*americká hudobná skupina, pozri Reno (skupina)
*film z roku 1939, pozri Reno (film)
*TV program na Comedy Central, pozri Reno 911!
*droga, pozri Reno (droga)
*názov siete obchodov s obuvou, pozri Reno (obuv)
Devičiansky potok (prítok Sikenice)

**Devičiansky potok** je potok na západnom Slovensku, preteká územím okresu Levice. Je to pravostranný prítok Sikenice, meria 9,5 km a je tokom V. rádu.  

Pramení na južnom okraji Štiavnických vrchov, podcelok Hodrušská hornatina v nadmorskej výške okolo 340 m n. m., severne od obce Devičany. Vstupuje do Ipeľskej pahorkatiny, podcelok Bátovská pahorkatina kde tečie severojužným smerom najprv cez obec Devičany, kde sa rozvetvuje na dve ramená, opätovne sa spájajúce na konci obce. Následne napája vodnú nádrž Drženice a preteká okolo rovnomennej obce. Ďalej vytvára oblúk vypnutý k západu a priberá pravostranný prítok. Pokračuje cez obec Kmeťovce, kde podteká štátnu cestu cestu č. 51 a južne od obce ústi v nadmorskej výške 197,9 m n. m., na začiatku tzv. Horšianskej doliny, do Sikenice.

## Referencie

Kategória:Potoky na Slovensku
Kategória:Povodie Sikenice
Kategória:Vodné toky v Štiavnických vrchoch
Kategória:Vodné toky v Ipeľskej pahorkatine
Kategória:Vodné toky v okrese Levice
Kategória:Devičany
Kategória:Drženice
Ďurský potok

**Ďurský potok** je potok vo východnej časti Podunajskej pahorkatiny, na území okresu Levice. Je to pravostranný prítok Hrona, meria 7,7 km a je tokom III. rádu. 

Vzniká v Hronskej pahorkatine pri obci Veľký Ďur, ktorou preteká, dvakrát sa stáča a napája Ďurský rybník. Potom tečie na západ cez obec Kalná nad Hronom a južne od obce sa v nadmorskej výške 153,8 m n. m. vlieva do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Podunajskej pahorkatine
Kategória:Vodné toky v okrese Levice
Trenton

**Trenton** môže byť:
* sídlo v Kanade:
** Trenton (Nova Scotia)
** Trenton (Ontário)
* sídlo v USA:
** Trenton (Florida)
** Trenton (Georgia)
** Trenton (Illinois)
** Trenton (Kentucky)
** Trenton (Maine)
** Trenton (Michigan)
** Trenton (Missouri)
** Trenton (Nebraska)
** Trenton (New Jersey), hlavné mesto New Jersey, odohrala sa tu roku 1776 bitka pri Trentone
** Trenton (New York)
** Trenton (Severná Karolína)
** Trenton (Ohio)
** Trenton (Južná Karolína)
** Trenton (Tennessee)
** Trenton (Texas)
** Trenton (Utah)
** vo Wisconsine:
*** Trenton (Dodge County, Wisconsin)
*** Trenton (Pierce County, Wisconsin)
*** Trenton (Washington County, Wisconsin)
* kanadská vojenská základňa pri Trentone v ontáriu, pozri CFB Trenton
* názov troch lodí Námorníctva Spojených štátov, pozri USS Trenton
* osoba Jim Trenton

## Pozri aj
* bitka pri Trentone
* Trenton Engine (továreň firmy DymlerChrysler v USA)
* Trenton Six case – „Trentonský prípad šestky“ (právny prípad v USA z roku 1948)
Vráskavec minke

**Vráskavec minke** () alebo staršie **vráskavec malý** je najmenší druh vráskavca (*Balaenoptera*) z čeľade vráskavcovité (*Balaenopteridae*). Na konci 20. storočia bol od neho ako samostatný druh vyčlenený menší vráskavec antarktický (*Balaenoptera bonaerensis*) a odvtedy často namiesto bývalého druhu vráskavec minke hovoríme o komplexe druhov vráskavec minke pozostávajúcom z druhov **vráskavec minke** (*Balaenoptera bonaerensis*) v užšom zmysle a vráskavec antarktický (*Balaenoptera bonaerensis*). 

## Opis (vrátane vráskavca antarktického)
Vyskytuje sa po celom svete, okrem východného Stredomoria (pričom vráskavec antarktický sa vyskytuje len na južnej pologuli). Žije v rôznych vodách - na otvorenom mori, v blízkosti ľadových polí, pobreží, fjordov a ústí riek. 

Dlhý je 8-10 m, váži 8 - 13 ton. Jeho kostice sú malé (asi 30 centimetrové), pričom na každej strane hornej čeľuste ich má 230-260. Tvarom tela pripomína delfína. Má zahrotenú papuľu, končistú hlavu a záhyb idúci od papule po dva dýchacie otvory umiestnené dosť vzadu za čelom. Má na rozhraní čierneho chrbta a bieleho brucha „dymové“ fľaky. Na prsných plutvách má biely pruh, ktorý môže zasahovať až k hrudi. Vráskavec antarktický však tento biely pruh nemá.

Je to rýchly a obratný plavec, ktorý je schopný prerážať veľké vlny. Nemá žiaden univerzálny rytmus sťahovania. Loví v tesne zomknutých húfoch krilu a rýb. Je málo plachý, takže sa napríklad približuje ku kotviacim lodiam. Mláďa dlhé 3 metre sa mu rodí uprostred zimy, odstavené je po 4 mesiacoch. 

Je to menej ohrozený druh.

## Galéria

Image:Balaenoptera acustorostrata - Zwergwalskelett.jpg|Kostra vráskavca minke
Image:Minke whale size.svg|Porovnanie veľkosti vráskavca minke s človekom


## Referencie


## Iné projekty

Kategória:Balaenopteridae
Kategória:Najmenej ohrozené druhy
Kategória:Cicavce v Grónsku
Vodka

**Vodka** je alkoholický nápoj. Pochádza z územia dnešného Poľska alebo Ruska, vyrába sa od 15. storočia.

Obsahuje zvyčajne 3570 % alkoholu (najčastejšie 40 % alebo 38 %). Vodka je väčšinou čírej farby, a výrazne alkoholickej chuti. Pomenovanie pochádza zo slovanského slova pre vodu.

Konzumuje sa buď čistá (spravidla chladená) alebo v koktailoch zmiešaná s inými nápojmi (alkoholickými či nealkoholickými). Vyrába sa z obilia, pričom teplota destilácie je taká nízka, aby výsledný produkt obsahoval podľa možnosti len etylalkohol a čo najmenej iných (tzv. vôňonosných) prímesí. 
Možno ju vyrobiť aj zo zemiakov.

## Známe značky
### Slovenské
* Goral Vodka MASTER
* GORAL Vodka tradičná
* Familia Vodka prémium
* Nicolaus Vodka Extra Jemná
* Triumpf vodka
* Vodka Herold
* Double Cross Vodka
* Leon Vodka
* KLASIK Vodka
* Prešovská Vodka
* EXXE vodka

### Zahraničné
* Amundsen (Česko)
* Stalinovy slzy (Česko)
* Stolichnaya vodka (Rusko)
* Moskovskaya osobaya vodka (Rusko)
* Smirnoff Red, Blue, Black (Rusko/USA/Francúzsko)
* Nemiroff (Ukrajina)
* Chopin vodka (Poľsko)
* Żubrówka wódka (Poľsko)
* Wyborowa wódka (Poľsko)
* Żoładkowa wódka (Poľsko)
* Starogardzka wódka (Poľsko)
* Grasovka Vodka (Poľsko/Ukrajina)
* Grey Goose vodka (Francúzsko)
* Xellent vodka (Švajčiarsko)
* Villa Lobos vodka (Mexiko)
* Russian Standart Vodka (Rusko)
* Kalašnikov vodka (Rusko)
* Jeľzin vodka (Francúzsko)
* Belvedere vodka (Poľsko)
* Danzka vodka (Dánsko)
* Sobieski wódka (Poľsko)
* Bismarck vodka (Rakúsko)
* Level vodka (Švédsko)
* Koskenkorva Vodka (Fínsko)
* Skyy vodka (USA)
* Gorbatschow (Nemecko)
* Soplica wódka (Poľsko)
* Puschkin (Nemecko)
* Finlandia Vodka (Fínsko)
* Absolut (Švédsko)
* Chingis (Mongolsko)
* Južnaja stolica (Rusko)
* Viru Valge (Estónsko)

## Referencie

## Iné projekty
 

## Externé odkazy
* "Vodka" verzus "Vodka vyrobená z ..." (vodka a EÚ) - www.euractiv.sk 
* EP: Vodka sa môže vyrábať z akýchkoľvek poľnohospodárskych surovín

Kategória:Alkoholické nápoje
Brendan Perry

**Brendan Michael Perry** (* 30. jún 1959 Whitechapel, Londýn) je spevák a multi-inštrumentalista anglo-írskeho pôvodu (matka Írka, otec Angličan), člen dvojice Dead Can Dance.

Vyrastal v Austrálii a na Novom Zélande. Je hudobným samoukom, nikdy nenavštevoval žiadnu hudobnú školu, učil sa od maorských a polynézskych domorodých hudobníkov. Ako osobitý spevák a multi-inštrumentalista bol mužskou polovicou dua Dead Can Dance, spoločne s Lisou Gerrard. Pôvodne bol učiteľom na prvom stupni základných škôl.
Po pôsobení v kapelách The Scavengers a Marching Girls založil v roku 1981 v Melbourne s Lisou Gerrardovou Dead Can Dance. Ešte v ten rok sa presťahovali do Londýna. Tu tvorili duo v profesionálnom (a niekoľko rokov i v osobnom živote) až do roku 1998, keď sa rozišli a venovali sa sólovým projektom. V súčasnosti žije v Írsku, kde vlastní vlastné štúdio *Quivy Church*. Tu usporadúva rôzne výstavy a workshopy.
Brendan Perry pôsobil ako producent napr. v projekte Elijah’s Mantle. Jeho prvá sólová nahrávka *[[Eye of the Hunter]]* vyšla v roku 1999 vo vydavateľstve 4AD. Vydanie tohto albumu podporil koncertmi v Írsku, Veľkej Británii a v USA. Druhý sólový album *[[Ark]]* vyšiel 7. júna 2010 vo vydavateľstve Cooking Vinyl.

## Diskografia
### Dead Can Dance
* pozri Dead_Can_Dance#Diskografia

### Sólové nahrávky
* 1999 *[[Eye of the Hunter]]*
* 2010 *[[Ark]]*
* 2020 *[[Songs Of Disenchantment: Music From The Greek Underground]]*

### Spolupráca
* Opera Multi Steel: *Stella obscura* (CD, „Du chant des elfes“)
* *The 13 Year Itch* (4AD kompilácia, „Happy time“ 1993)
* Elijah’s Mantle: *Angels of perversity* (1993, „Paradis IAC“ & „Quem  di dilicunt -part two“)
* Hector Zazou: *Songs from the cold seas* (1994, „Annuka suaren neito“ & „Adventures in the Scandinavian skin trade“ )
* *Rare on Air* (KCRW kompilácia, 1994)
* CoEx: Synaesthesia (1995, „Chant of Amergin“ )
* Hector Zazou & Harold Budd: *Glyph* (1995, „Around the corner from everywhere“)
* Hector Zazou: *Lights in the Dark* („Gol na dtrí Muire“ & „In ainm an athar le bua“ & „Caoine Mhuire“ )
* Barbara Gogan & Hector Zazou: *Made on Earth* (1997, „True love“)
* *Sunset Heights* 1997 (soundtrack od Brendana Perryho)
* *Greenwood voice of the celtic myth* (kompilácia, „Balor's song“ ; 1997)
* Peter Ulrich: *Pathways and dawns* (programming & sequencing, guitars, hurdy gurdy & tin whistles: Brendan Perry)
* *Sing a Song for You* (Tim Buckley tribute album, „Dream letter“ 2000)
* Zoar: *Clouds without water* (2003, „Winter wind“ & „Wakeworld“)

## Referencie


## Iné projekty

## Externé odkazy
*oficiálna stránka Brendana Perryho
*
*profil Brendana Perryho na stránke vydavateľstva 4AD 
*stručná biografia archive.org
*Dead Can Dance Library


Kategória:Anglickí speváci
Kategória:Austrálski speváci
Kategória:Anglické osobnosti írskeho pôvodu
Kategória:Austrálske osobnosti anglického pôvodu
Kategória:Austrálske osobnosti írskeho pôvodu
Kategória:Dead Can Dance
Newark

**Newark** môže byť:
*sídlo na Jamajke, pozri Newark (Jamajka)
*bývalý názov sídla v Kanade, pozri Niagara-on-the-Lake (Ontário)
*sídlo na Novom Zélande, pozri Newark (Nový Zéland)
*sídlo v Spojenom kráľovstve:
**skrátene Newark-on-Trent
**do roku 1667 názov pre dnešný Port Glasgow
*sídlo v USA::
**Newark (Arkansas)
**Newark (Kalifornia)
**Newark (Delaware)
**Newark (Illinois)
**Newark (Maryland)
**Newark (Missouri)
**Newark (New Jersey)
**Newark (New York)
**Newark (Ohio)
**Newark (Texas)
**Newark (Vermont)
**Newark (Wisconsin)

## Pozri aj
* Newark Castle
* Newark Valley, mesto a dedina v New Yorku
Flemington (New Jersey)

thumb|Flemington
**Flemington** je mestečko v americkom štáte New Jersey. Má vyše 4000 obyvateľov a rozlohu 2,8 km².

## Externé odkazy
* Oficiálna stránka

Kategória:Mestá v New Jersey
Bešiansky potok

**Bešiansky potok** je potok na Podunajskej nížine, preteká územím okresov Levice a Nové Zámky. Je to ľavostranný prítok Lisky a meria 12,5 km.

*Prameň:* v Hronskej pahorkatine, juhozápadne od obce Veľký Ďur v nadmorskej výške okolo 

*Smer toku:* severojužný, na dolnom toku západný

*Geomorfologické celky:* Podunajská pahorkatina, podcelok Hronská pahorkatina, časť Bešianska pahorkatina

*Prítoky:* sprava z Diveckej doliny, z oblasti Horných lúk, zľava prítok () spod Bašty (), od Mariánskej studničky a od Malej Pozby

*Ústie:* do Lisky severovýchodne od obce Podhájska v nadmorskej výške 

*Obce:* Iňa, Jesenské, Beša a Pozba

## Referencie

Kategória:Potoky na Slovensku
Kategória:Povodie Žitavy
Kategória:Vodné toky v okrese Nové Zámky
Kategória:Vodné toky v okrese Levice
Flemington

**Flemington** je názov viacerých sídiel v Spojených štátoch:
* Flemington (Georgia)
* Flemington (Missouri)
* Flemington (New Jersey)
* Flemington (Pensylvánia)
* Flemington (Západná Virgínia

Je to aj názov predmestia Sydney v Austrálii a predmestie Melbourne v Austrálii.
Lužianka

**Lužianka** je vodný tok vo východnej časti Podunajskej nížiny, preteká územím okresu Levice. Je to pravostranný prítok Hrona a meria 25,1 km. Je typicky nížinným vodným tokom.

*Prameň:* v Hronskej pahorkatine, na území obce Dolný Pial v nadmorskej výške okolo 180 m n. m.

*Smer toku:* prevažne na juhovýchod, na dolnom toku skôr na juhojuhovýchod

*Geomorfologické celky:* Podunajská pahorkatina, podcelok Hronská pahorkatina, časti Bešianska pahorkatina, Hronská tabuľa a Hronská niva

*Prítoky:* sprava Dolnopialsky potok a Malianka, zľava Ondrejovský potok

*Ústie:* do Hrona na južnom okraji obce Hronovce (časť Čajakovo) v nadmorskej výške okolo 124 m n. m.

*Obce:* Dolný Pial (okrajom), Tekovské Lužany, Želiezovce (okrajom) a Hronovce

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Hronskej pahorkatine
Kategória:Vodné toky v okrese Levice
Malianka

**Malianka** je potok vo východnej časti Podunajskej nížiny, preteká územím okresu Levice. Je to pravostranný prítok Lužianky, má dĺžku 16,4 km a je tokom IV. rádu. 

Preteká Podunajskou  pahorkatinou, kde pramení v podcelku Hronská pahorkatina, severne od obce Medvecké v nadmorskej výške okolo 158 m n. m. Tečie juhovýchodným smerom cez poľnohospodársku krajinu, na strednom toku úzkym pásom listnatého lesa a osadou Veľký Dvor. Do Lužianky ústi na území obce Hronovce v nadmorskej výške okolo 128 m n. m.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Podunajskej pahorkatine
Kategória:Vodné toky v okrese Levice
Nýrica

**Nýrica** je potok vo východnej časti Podunajskej nížiny, v okrese Levice. Je to pravostranný prítok Hrona, meria 16,4 km (pričom horný úsek - cca 3 km - miestami vysychá) a je tokom III. rádu. 

Vzniká v Hronskej pahorkatine, na území obce Málaš, pri osade Zalágoš v nadmorskej výške okolo 158 m n. m. Tečie viac menej juhovýchodným smerom poľnohospodárskou krajinou, cez ostrovčeky hájov a obcou Nýrovce. Na dolnom toku preteká okrajom obce Pohronský Ruskov a južne od nej ústi v nadmorskej výške okolo 125 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Podunajskej pahorkatine
Kategória:Vodné toky v okrese Levice
Algonkium

**Algonkium** môže byť:
*pôvodne (1889): proterozoikum kanadského štítu 
*staršie:
**proterozoikum
**vrchné proterozoikum (t.j. proterozoikum bez hurónu)

## Zdroje
Blatniansky potok

**Blatniansky potok** je potok vo východnej časti Podunajskej nížiny, na území okresu Nové Zámky. Je to pravostranný prítok Hrona s dĺžkou . 

## Prameň
Vzniká v Hronskej pahorkatine, v časti Hronská tabuľa, severozápadne od obce Bruty v lokalite Blatá, v nadmorskej výške cca  

## Opis toku
Tečie výhradne juhovýchodným smerom, najprv okrajom spomenutej obce. Za obcou preteká močaristým územím a napája vodnú nádrž Bruty (rybník), do ktorej sprava ústi Brutský potok. Následne preteká Blatnou dolinou, nevýrazne sa ohýba, vytvára ohyb smerujúci na juhozápad a medzi obcami Bíňa a Kamenín ústi v nadmorskej výške približne  do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Hronskej pahorkatine
Kategória:Vodné toky v okrese Nové Zámky
Bajtavský potok

**Bajtavský potok** je potok v juhovýchodnej časti Podunajskej pahorkatiny, v podcelku Ipeľská pahorkatina, na území okresu Nové Zámky. Je to posledný ľavostranný prítok Hrona a meria 7,8 km. 

## Prameň
Pramení na západnom svahu Sovieho vrchu (204,5 m n. m.) v Zalabskom chrbte v nadmorskej výške cca 188 m n. m, západne od obce Salka. 

## Opis toku
Najprv tečie juhovýchodným smerom popri osade Hlboký majer na ľavom brehu a stáča sa na juh. Následne vteká do vodnej nádrže Bajtava, kam najprv sprava ústi prítok z Bajtavskej doliny, potom zľava prítok z obce Bajtava a tečie v priestore tzv. Bajtavskej brány na západnom okraji pohoria Burda. Z ľavej strany ďalej priberá krátky prítok prameniaci juhozápadne od spomenutej obce a na okraji susednej obce Kamenica nad Hronom sa prudko stáča na západ. Potom obteká masív pri obci (porastený vinohradmi) najprv zo severu, pričom napája malú vodnú nádrž, následne oblúkom preteká po západnom i juhozápadnom úpätí mierne zvlneným korytom a v nadmorskej výške približne 105 m n. m. ústi západne od obce do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Ipeľskej pahorkatine
Kategória:Vodné toky v okrese Nové Zámky
Dilúvium

**Dilúvium** (lat. diluvium = potopa) je zastarané označenie pre pleistocén (resp. štvrtohornú ľadovú dobu). Odborné fakty pozri pod pleistocén.

Pojem v geologickom zmysle zaviedol oxfordský učenec William Buckland vo svojom diele Reliquiae Diluvianae (1823) ako označenie pre heterogénne usadeniny spôsobené (údajnou) celosvetovou potopou, a to ako opak alúvia, usadenín naplavených riekami (dnes sa alúvium nazýva holocénne usadeniny). Takéto označenie pre pleistocénne usadeniny vyplynulo z tzv. diluvianizmu.

Kategória:Geologické termíny
Kategória:Sedimentológia
Kategória:História